Пано «Шэсцей князёў»
**Шэсце князёў** (ням.: Fürstenzug) — вялікае насценнае пано ў Дрэздэне (Германія) з выявай працэсіі кіраўнікоў Саксоніі. Пано было першапачаткова намаляванае паміж 1871 і 1876 гадамі з нагоды святкавання 800-й гадавіны кіравання Саксоніяй Ветынскай дынастыі. Для таго, каб абараніць пано ад умоў навакольнага асяроддзя, яно было перанесенае на фарфоравую кафлю агульнай колькасцю ў прыблізна 23000 плітак паміж 1904 і 1907 гадамі. Пано мае даўжыню 102 метры і лічыцца найбуйнейшым мастацкім творам з фарфору ў свеце. На пано выяўленыя партрэты 35 маркграфаў, курфюстаў, герцагаў і каралёў Саксоніі.

«Шэсце князёў» размешчана на вонкавай сцяне каралеўскай стайні (ням.: Stallhof) Дрэздэнскага замка-рэзідэнцыі.

Гісторыя
--------

У 1589 годзе вонкавая сцяна новапабудаванай каралеўскай стайні Дрэздэнскага замка-рэзідэнцыі ўжо была ўпрыгожана выявай, зробленай вапнавымі фарбамі.

Да надыходзячай 800-й гадавіны Ветынскай дынастыі ў 1889 годзе была замоўлена іншая вялікая насценная выява, якая была выканана мастаком Вільгельмам Вальтэрам паміж 1871 і 1876 гадамі. З-за таго, што выява хутка псавалася, яна была перанесена на 23000 плітак з Мейсенскага фарфору паміж 1904 і 1907 гадамі.

На пано выяўленыя 35 маркграфаў, курфюстаў, герцагаў і каралёў Саксоніі, пачынаючы з Конрада, макграфа Мейсена, які кіраваў у 12 стагоддзі, і заканчваючы Георгам, які быў каралём на працягу толькі двух гадоў у 20 стагоддзі. Выяваў толькі двух кіраўнікоў Саксоніі няма на пано — Генрыха I (каля 1089 г.) і апошняга караля Саксоніі Фрыдрыха Аўгуста III, які кіраваў з 1904 да 1918 года. Таксама на пано намаляваны 59 навукоўцаў, майстроў, рамеснікаў, дзяцей і фермераў.

Пано атрымала толькі мінімальныя пашкоджанні падчас бамбардзіровак Дрэздэна 13 лютага 1945 года ў час Другой сусветнай вайны.

Панарама
--------

«Шэсце князёў», пачынаючы з Конрада, макграфа Мейсена, у 12 стагоддзі (злева), і заканчваючы каралём Георгам у пачатку 20 стагоддзя (справа)«Шэсце князёў», пачынаючы з Конрада, макграфа Мейсена, у 12 стагоддзі (злева), і заканчваючы каралём Георгам у пачатку 20 стагоддзя (справа)

Адлюстраваныя асобы
-------------------

Партэты курфюстаў саксонскіх, каралёў польскіх і вялікіх князёў літоўскіх Аўгуста Моцнага і Аўгуста Саса
Дзяўчынка сярод групы дзяцей — адзіная асоба жаночага полу на пано
Аўтар «Шэсця князёў» — Вільгельм Вальтэр — апошняя асоба ў працэсіі
Выява «Пагоні» часоў ВКЛ на пано «Шэсце князёў»
35 маркграфаў, курфюстаў, герцагаў і каралёў Саксоніі намаляваны конна, а салдаты і іншыя людзі суправаджаюць іх пехам. Імя кожнага кіраўніка знаходзіцца пад яго партрэтам. Усе адлюстраваныя асобы маюць апранутыя ў сучаснае адзенне.

* Конрад Вялікі (1127—1156), заснавальнік дынастыі Ветынаў
* Ота II (1156—1190)
* Альбрэхт I (1190—1195)
* Дытрых I (1195—1221)
* Генрых III (1221—1288)
* Альбрэхт II (1288—1307)
* Фрыдрых I (1307—1324)
* Фрыдрых II (1324—1349)
* Фрыдрых III (1349—1381)
* Фрыдрых I (1381—1428)
* Эрнст (1464—1486)
* Фрыдрых II (1428—1464)
* Альбрэхт III (1443—1500)
* Фрыдрых III Мудры (1486—1525)
* Іаган Сталы (1525—1532)
* Іаган-Фрыдрых Вялікадушны (1532—1547)
* Георг Барадаты (1500—1539)
* Генрых V Пабожны (1539—1541)
* Морыц (1547—1553)
* Аўгуст (1547—1553)
* Крысціян I (1586—1591)
* Крысціян II (1591—1611)
* Іаган Георг I (1611—1656)
* Іаган Георг II (1656—1680)
* Іаган Георг III (1680—1691)
* Іаган Георг IV (1691—1694)
* Аўгуст Моцны (1694—1733)
* Аўгуст Сас (1733—1763)
* Фрыдрых Крысціян (1763)
* Фрыдрых Аўгуст I (1750—1827)
* Антон (1827—1836)
* Фрыдрых Аўгуст II (1836—1854)
* Іаган (1854—1873)
* Альберт (1873—1902)
* Георг (1902—1904)

Памеры
------

Даўжыня пано «Шэсце князёў» складае 101,9 метраў, вышыня — 10,5 метраў. Але з-за наяўнасці 18 вокнаў у верхняй частцы, плошча паверхні, пакрытай пліткамі, складае толькі 968 м². Кожная фарфоравая плітка мае памер 20,5 на 20,5 см, і агульная колькасць выкарыстаных плітак роўная прыблізна 23000.

Зноскі
------

1. ↑  Fritz Löffler: *Das alte Dresden — Geschichte seiner Bauten*. 16th ed. Leipzig: Seemann, 2006, ISBN 978-3-86502-000-0  (ням.)
2. 1 2  Reinhard Delau: *Der Fürstenzug in Dresden.* Edition Sächsische Zeitung, Dresden 2005, ISBN 3-938325-12-7  (ням.)
3. 1 2 3 4  Staatliche Porzellan-Manufaktur Meissen GmbH, Historical Collection, File AA III K 70

Спасылкі
--------

* Лагатып Вікісховішча На Вікісховішчы ёсць медыяфайлы па тэме Шэсце князёў
* Выява пано «Шэсце князёў» у вялікім разрозненні